open-index/open-wikipedia-markdown huggingface dataset:
Ֆոմա Հարտման

**Ֆոմա Ալեքսանդրովիչ Հարտման** (**Գարտման**, , , ), ռուսաստանցի կոմպոզիտոր, դիրիժոր։ Ծագումով՝ գերմանացի։

## Կենսագրություն
Սովորել է Պետերբուրգի կոնսերվատորիայում (1900-1902), աշակերտել Ս. Տանեևին և Ա. Արենսկուն։ 1919-1921 թվականներին ապրել է Թիֆլիսում, կազմակերպել «Կոմիտաս» երաժշտական ընկերությունը (1919), զբաղվել Կոմիտասի ստեղծագործական ժառանգության ուսումնասիրությամբ և տարածմամբ, տպագրել կոմպոզիտորի երկերի վերլուծական հոդվածների շարք («Զակավկազսկոյե սլովո» («Закавказское слово»), 1919, № 89-101, Թիֆլիս)։ Եղել է Հովհաննես Թումանյանի բարեկամներից։ 1921 թվականից ապրել և ստեղծագործել է արտասահմանում։

## Ծանոթագրություններ

Կատեգորիա:Ռուս կոմպոզիտորներ
Կատեգորիա:Ռուս դիրիժորներ
Կատեգորիա:Ռուս դաշնակահարներ
Հարսնախոտ

**Բոջոջ, բշտի դեղ** (), մորմազգիների ընտանիքին պատկանող բազմամյա խոտաբույս։

## Նկարագրություն
Հորիզոնական սողացող կոճղարմատով, ճյուղավոր, 25-60 սմ բարձրությամբ ցողունով, գեղազարդային բազմամյա խոտաբույս է։ Ձվաձև կոթունավոր և ամբողջաեզր տերևները դասավորված են հերթադիր, հակադիր կամ փնջաձև։ Առանձին, կախվող հնգանդամ ծաղիկներն աճում են վերին տերևների անութներից։ Ծաղիկների պսակը սպիտակավուն-կանաչավուն է, իսկ բաժակը՝ զանգակաձև։ Պտղակալման ընթացքում, բշտաձև փքված, վառ կարմիր գույնով բաժակի ներսում առաջանում է կախվող պտղակոթով, բազմաթիվ սպիտակ սերմերով, երկբույն, գնդաձև, հյութալի և նարնջագույն հատապտուղը։

## Տարածվածություն
Աճում է ստորին և միջին լեռնային գոտիների թփուտներում, խոնավ ստվերոտ անտառներում։ Աճում է Սյունիքի, Տավուշի, Վայոց ձորի, Լոռու մարզերում և այլուր։ Հայտնի է 100-120 տեսակ, որոնցից սովորական հարսնախոտը տարածված է Հայաստանում։

## Նշանակություն
Հասուն պտուղներն օգտագործվում են երիկամների և միզապարկի քարային հիվանդության, միզասեռային օրգանների բորբոքումների բուժման նպատակով, որպես միզամուղ միջոց՝ ջրգողության, հոդատապի, ռևմատիզմի դեպքերում։ Բույսի վերգետնյա մասն ու պտղի ծածկոցը (վերափոխված բաժակը) թունավոր են, այդ պատճառով հարսնախոտի պտուղները զգուշությամբ են օգտագործում։ Օգտագործում են նաև չորացրած պտուղները, հյութը և պտուղների եփուկը։ Պտուղների հյութը որպես արտաքին կիրառման միջոց օգտագործում են որքինի բուժման համար։ Բույսը պարունակում է ալկալոիդներ, աղաղանյութեր, վիտամին C, կարոտին, քսանտինային խմբի պիգմենտներ։ Թարմ պտուղն օգտագործվում է հրուշակեղենի արտադրության մեջ։ Համային հատկանիշներով պտուղը նման է ելակին, իսկ կառուցվածքային առումով նման է 1-2 սմ չափի լոլիկի։

## Ծանոթագրություններ

Կատեգորիա:Հայաստանի բույսեր
Կատեգորիա:Խոտաբույսեր
Կատեգորիա:Դեղաբույսեր
Կատեգորիա:Մորմազգիներ
Կատեգորիա:Բազմամյա բույսեր
Կատեգորիա:Դեկորատիվ բույսեր
Կատեգորիա:Հատապտուղներ
Կեղտոտ երեսներով հրեշտակներ

**«Կեղտոտ երեսներով հրեշտակներ»** (), 1938 թվականին նկարահանված, ամերիկյան գեղարվեստական ֆիլմ, ստեղծված՝ Մայքլ Քյորթիսի կողմից։ Ֆիլմի առաջին պրեմիերան, տեղի է ունեցել 1938 թվականի նոյեմբերի 26-ին, ԱՄՆ-ում։ Նկարահանված է Warner Brothers կինոընկերությունում։ Ֆիլմը պարունակում է իր մեջ՝ գանգստերական դրամայի կամ նուարի ժանրերը, ինչը ընդունված բան էր այն տարիներին։ Սա առավել հայտնի ու հաճախ մեջբերվող, քրեական ֆիլմերից է։ Ֆիլմում խաղում են, հին հոլիվուդյան աստղեր՝ Ջեյմս Կեգնին, Փեթ'Օբրայենն ու Համֆրի Բոգարտը։ Երեխաներին ֆիլմը նախատեսված է դիտել, ծնողների հետ միասին։

## Ծանոթագրություններ

## Արտաքին հղումներ
* 

Կատեգորիա:1938 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Սև-սպիտակ ֆիլմեր
Կատեգորիա:1930-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում 1935 թվականին
Կատեգորիա:Ֆիլմեր, որոնց գործողությունները տեղի են ունենում 1920 թվականին
Կատեգորիա:1930-ականների անգլերեն ֆիլմեր
Կատեգորիա:Ֆիլմեր քրիստոնեության մասին
Սելիմ III

մինի|Սելիմ III
**Սելիմ III** (, ; ), Օսմանյան կայսրության սուլթան 1789 - 1807 թթ.։ Մուստաֆա III-ի որդին է։

## Ծանոթագրություններ

## Գրականություն
* 
* 
* Basaran, Betul, Selim III, Social Control and Policing in Istanbul at the End of the Eighteenth Century: Between Crisis and Order, Leiden: Brill, 2014
* Malecka, Anna. «The mystery of the Nur al-Ayn diamond», in: Gems and Jewellery, August/September 2014, pp.&nbsp;20–22.
* Palmer, Alan. The Decline and Fall of the Ottoman Empire (1992) ch 3
* Shaw, Stanford J. «The origins of Ottoman military reform: the Nizam-i Cedid army of Sultan Selim III.» Journal of Modern History (1965): 291—306. in JSTOR
* Shaw, Stanford Jay. Between old and new: the Ottoman Empire under Sultan Selim III, 1789—1807 (Harvard University Press, 1971)
* Tuncay Zorlu, Sultan Selim III and the Modernisation of the Ottoman Navy (London, I.B. Tauris, 2011).

Կատեգորիա:Օսմանյան արքայատոհմ
Կատեգորիա:19-րդ դարի օսմանյան սուլթաններ
Կատեգորիա:18-րդ դարի օսմանյան սուլթաններ
Կատեգորիա:Անձինք:Ստամբուլ
Կատեգորիա:Օսմանյան կայսրության թուրքեր
Կատեգորիա:Երկու սուրբ մզկիթների պահապան
Կատեգորիա:Անձինք Կոստանդնուպոլսից
Կատեգորիա:Օսմանյան կայսրության սպանված անձինք
Կատեգորիա:19-րդ դարի Օսմանյան կայսրության անձինք
Կատեգորիա:Թուրքական մուղամ երաժշտության կոմպոզիտորներ
Կատեգորիա:Օսմանյան դասական երաժշտության կոմպոզիտորներ
Մահմուդ II

**Մահմուդ II** (, , ), Օսմանյան կայսրության սուլթան 1808-1839 թվականներին։ Աբդուլ Համիդ I-ի երկրորդ որդին է։ Մահմուդ II սուլթանը հիմք է դրել Օսմանյան կայսրությունում թանզիմաթյան «բարեփոխումներին»։

## Պատմություն
Մահմուդը եղել է Օսմանյան սուլթան Աբդուլ Համիդ I-ի և լեգենդար ֆրանսիական Նախշիդիլի երկրորդ որդին։ Մահմուդ II-ը իր կառավարումը սկսեց երկրի տարբեր հատվածներում մահապատիժներ կազմակերպելով։ Այդ մահապատիժների իրականացման ընթացքում նրա հրամանով խարազանել են նաև հարազատ եղբորը՝ Մուստաֆա IV-ին, ով նախորդել է վերջինիս։

Օսմանյան կայսրության քաղաքական և ռազմական թուլացումը ցույց տվեց երկրում բարեփոխումների կատարման անհրաժեշտությունը։ Մահմուդ II-ը շարունակելով Սելիմ III-ի քաղաքականությունը բարեփոխումներ սկսեց եվրոպական հատվածից։ Նա առավել կարևոր էր համարում ռազմական բարեփոխումները, որի ընթացքում նա ոչնչացրեց հին քաղաքը և ստեղծեց նոր կանոնավոր բանակ։

Մահմուդը ունենալով արևմտյան կողմնորոշում փորձել է Օսմանյան կայսրության տարածքում տարածել աշխարհիկ կրթությունը, հովանավորել գրատպությանը, ստեղծել գրականություն և լրագրություն։ Ներքին վարչակազմում նա ձգտում էր վերացնել կաշառակերությունը։

Չնայած այս ամենի, նրա գործունեությունը հանգեցրեց թուրք հոգևորականության դժգոհությանը, ինչպես նաև աջակցություն չգտավ ժողովրդի կողմից։

Արդյունքում՝ ռազմական բարեփոխումների ավարտին Օսմանյան բանակը ունեցավ զորքերի ծայրահեղ կարիք, քանի որ Հունաստանը և Ռուսաստանը պատերազմ էին սկսել Օսմանյան կայսրության դեմ։ Փորձը ցույց տվեց, որ նույնիսկ փորձառու զինվորները չկարողացան փոխարինել ենիչրիներին։

Մահմուդ II-ի կառավարման ընթացքը լի էր ապստամբություններով և ազատատենչ ժողովուրդների պատերազմներով։ Իրադարձությունը առավել փոխվեց, երբ Եգիպտոսում իշխանությունը անցավ Մուհամեդ Ալիին և փաստացիորեն Եգիպտոսը դարձավ օսմանյան կառավարությունից անկախ։ Հետագայում նրա ուղին բռնեցին նաև Հունաստանը, Սերբիան, Մոլդովան և Վալախիան։

## Ծանոթագրություններ

## Գրականություն
* Levy, Avigdor. "The Officer Corps in Sultan Mahmud II's New Ottoman Army, 1826–39." *International Journal of Middle East Studies* (1971) 2#1 pp: 21-39. [online](http://psi424.cankaya.edu.tr/uploads/files/Levy,%20Officers%20Corps%20in%20Mahmud%20II%27s%20Army%20(1971).pdf)
* Levy, Avigdor. "The Ottoman Ulema and the military reforms of Sultan Mahmud II." *Asian and African Studies* 7 (1971)։ 13-39.
* Levy, Avigdor. "The Ottoman Corps in Sultan Mahmud II New Ottoman Army." *International Journal of Middle East Studies* 1 (1971)։ pp 39+
* Palmer, Alan. *The Decline and Fall of the Ottoman Empire* (1992) ch 6

Կատեգորիա:Օսմանյան արքայատոհմ
Կատեգորիա:19-րդ դարի օսմանյան սուլթաններ
Կատեգորիա:Անձինք:Ստամբուլ
Կատեգորիա:Օսմանյան կայսրության թուրքեր
Կատեգորիա:Երկու սուրբ մզկիթների պահապան
Կատեգորիա:Անձինք Կոստանդնուպոլսից
Կատեգորիա:19-րդ դարի Օսմանյան կայսրության անձինք
Կատեգորիա:Թուրք բանաստեղծներ
Կատեգորիա:Թուրք-պարսկական պատերազմների օսմանյան մասնակիցներ
Կատեգորիա:Լյարդի ցիռոզից մահացածներ
Կատեգորիա:Տուբերկուլոզից մահացածներ
Աբդուլ Մեջիդ

**Աբդուլ Մեջիդ I** (, ) (), Օսմանյան կայսրության սուլթան 1839 - 1861 թվականներին։

Մահմուդ II-ի առաջին որդին է։

Իշխանության գլուխ անցավ, երբ Եգիպտոսի փոխարքա Մուհամմադ Ալիի ապստամբ զորքերը ծանր պարտության էին մատնել թուրքական բանակին։ Լիբերալ շրջանների և եվրոպական դիվանագիտության դրդմամբ 1839 թվականի նոյեմբերի 3-ին Աբդուլ Մեջիդը վավերացրեց Մուստաֆա Ռեշիդ փաշայի բարեփոխումների ծրագիրը՝ Հաթթը Շերիֆը, որով սկսվեց այսպես կոչված Թանզիմաթի շրջանը, ապա 1856 թվականի փետրվարի 18-ին՝ Հաթթը Հումայունը։ Այդ «բարեփոխումները», սակայն, չշոշափեցին ֆեոդալական Թուրքիայի բռնակալական վարչակարգի բուն էությունը։ Ոչ մուսուլման բնակչության իրավազրկությունը պահպանվեց, հպատակ ժողովուրդների, մասնավորապես՝ արևմտահայության վիճակը չբարելավվեց։ Արտաքին քաղաքականության մեջ Աբդուլ Մեջիդը հակված էր դեպի Անգլիան և Ֆրանսիան, որոնք պաշտպանում էին Օսմանյան կայսրությանն ընդդեմ Ռուսաստանի։ Հետևանքը եղավ երեք երկրների դաշինքը և պատերազմը Ռուսաստանի դեմ (Ղրիմի պատերազմ)։ Փարիզի հաշտության պայմանագիրը (1856) ամրապնդեց եվրոպական տերությունների դիրքերը Օսմանյան կայսրությունում։ Փարիզի հաշտության պայմանագիրը (1856) ի արտաքին փոխառությունները, պալատական ծախսերը, անձնական շվայտությունը, առևտրական ստրկական պայմանագրերը և օտարերկրյա կապիտալի գերիշխանությունը երկիրը հասցրին քայքայման։

## Ծանոթագրություններ

Կատեգորիա:Օսմանյան արքայատոհմ
Կատեգորիա:19-րդ դարի օսմանյան սուլթաններ
Կատեգորիա:Օսմանյան կայսրության թուրքեր
Կատեգորիա:Երկու սուրբ մզկիթների պահապան
Կատեգորիա:19-րդ դարի Օսմանյան կայսրության անձինք
Կատեգորիա:Թյուրք կառավարիչներ
Կատեգորիա:Տուբերկուլոզից մահացածներ
Կատեգորիա:Կապիչի շքանշանի ասպետներ
Կատեգորիա:Պատվո լեգեոնի շքանշանի Մեծ խաչի ասպետներ
Աբդուլ Ազիզ

**Աբդուլ Ազիզ** (, ) (), Օսմանյան կայսրության սուլթան 1861 - 1876 թթ.։

Մահմուդ II-ի երկրորդ որդին է։

Սկզբում հարկադրված էր շարունակել Թանզիմաթի քաղաքականությունը։ Հաստատեց հայերի, հույների, հրեաների և բուլղարների ներքին կյանքը կարգավորող կանոնադրություններ (Ազգային սահմանադրություն)։ Սակայն հետագայում անցավ բացահայտ հետադիմական քաղաքականության, ի պատասխան որի ճնշված ժողովուրդները ազգային-ազատագրական պայքար ծավալեցին թուրքական բռնապետության դեմ։ Ապստամբություններ բռնկվեցին Բոսնիայում, Հերցեգովինայում, Բուլղարիայում, Ռումինիայում, Ալբանիայում, Կրետեում, 1862 թվականին՝ Զեյթունում (Զեյթունի ապստամբություն)։ Աբդուլ Ազիզի օրոք Օսմանյան կայսրության արտաքին փոխառությունները խիստ մեծացան, երկիրը կորցրեց ֆինանսական անկախությունը։ «Նոր օսմանների» կազմակերպած պալատական հեղաշրջումով Աբդուլ Ազիզը 1876 թվականի մայիսի 30-ին գահազրկվեց և հունիսի 4-ին ինքնասպան եղավ։

## Ծանոթագրություններ

Կատեգորիա:Օսմանյան արքայատոհմ
Կատեգորիա:19-րդ դարի օսմանյան սուլթաններ
Կատեգորիա:Օսմանյան կայսրության թուրքեր
Կատեգորիա:Երկու սուրբ մզկիթների պահապան
Կատեգորիա:Օսմանյան կայսրության սպանված անձինք
Կատեգորիա:Թուրքական մուղամ երաժշտության կոմպոզիտորներ
Կատեգորիա:Օսմանյան դասական երաժշտության կոմպոզիտորներ
Կատեգորիա:Կապիչի շքանշանի ասպետներ
Մեհմեդ V

**Մուհամմեդ V Ռեշադ** (, , ), Օսմանյան կայսրության սուլթան 1909- 1918 թթ.։ Աբդուլ Մեջիդ-ի որդին է։

## Ծանոթագրություններ

## Գրականություն
* 
* 
* 
* 
* 
* 
* 
* 

Կատեգորիա:Օսմանյան արքայատոհմ
Կատեգորիա:Անձինք:Ստամբուլ
Կատեգորիա:Օսմանյան կայսրության թուրքեր
Կատեգորիա:Երկու սուրբ մզկիթների պահապան
Կատեգորիա:Անձինք Կոստանդնուպոլսից
Կատեգորիա:19-րդ դարի Օսմանյան կայսրության անձինք
Կատեգորիա:Թուրք գրողներ
Կատեգորիա:Առաջին համաշխարհային պատերազմի օսմանյան մասնակիցներ
Մուրադ V

**Մուրադ V** (, ; ), Օսմանյան կայսրության սուլթան 1876 թ.։ Աբդուլ Մեջիդ-ի որդին է։

## Կառավարում
Մուրադը Դարձավ սուլթան երբ նրա հորեղբայր Աբդուլ Ազիզ գահընկեց արվեց։ Նա շատ էր հետաքրքված ֆրանսիական մշակույթով։ Նա գահակալել է ընդամենը 93 օր, որից հետո գահընկեց է արվել պատճառաբանվելով որ հոգեկան հիվանդ է, սակայն հնարավոր է նրան գահընկեց են արել, որովհետև նա ցանկանում էր կրոնական բարեփոխումներ իրականացնել։ Արդյունքում նա չկարողացավ իրականացնել այն բարեփոխումները, որոնք ցանկանում էին իրականացնել նրա աջակիցները։ Հոջորդիվ քաղաքական անկայունությունը դարձավ այն հիմնական պատճառներից մեկը, որոնց համաձայն Օսմանյան կայսրությունը պարտվեց 1877-78 թվականների Ռուս-թուրքական պատերազմում։

Նա մահացավ Չիրիգան պալատում, Կոստանդնուպոլիս և թաղվել է Կոստանդնուպոլիսում 1904 թվականի օգոստոսի 30-ին։ Նրանից հետո գահը անցավ նրա եղբորը՝ Աբդուլ Համիդ II-ին 1876 թվականի օգոստոսի 31-ին։

## Անձնական կյանք
### Ամուսնություններ և երեխաներ
Մուրադը ամուսնացել է ինն անգամ և ունեցել է յոթ երեխա։
Առաջին անգամ նա ամուսնացել է Ստամբուլի Բեշիկթաշ պալատում 1857 թվականի հունվարի երկուսին վրացուհի Էլերու Կադինեֆենդիի հետ, ով Ահմեդ Բեյ Տարկանիշնիլիի աղջիկն էր ւ ունեցել են երկու երեխա։ Երկրորդ անգամ Մուրադը ամուսնացել է նույն Բեշիկթաշ պալատում 1859 թվականին, այս անգամ աբխազուհի Ռեֆթարիդիլ Կադինեֆենդու հետ և ունեցել են մեկ երեխա։ Երրորդ անգամ Մուրադը ամուսնացել է 1869 թվականին Շայան Կադինեֆենդու հետ, և ունեցել են մեկ աղջիկ։

## Ծանոթագրություններ

Կատեգորիա:Օսմանյան արքայատոհմ
Կատեգորիա:19-րդ դարի օսմանյան սուլթաններ
Կատեգորիա:Անձինք:Ստամբուլ
Կատեգորիա:Օսմանյան կայսրության թուրքեր
Կատեգորիա:Երկու սուրբ մզկիթների պահապան
Կատեգորիա:Անձինք Կոստանդնուպոլսից
Կատեգորիա:19-րդ դարի Օսմանյան կայսրության անձինք
Կատեգորիա:Թյուրք կառավարիչներ
Հուր (ամսագիր)

**Հուր**, գրական, գիտական և հասարակական ամսագիր։ Լույս է տեսել 1971-1974 թվականներին, Թեհրանում (հայերեն և պարսկերեն)։ Խմբագիր՝ Գ. Հովակիմյան։ Տպագրել է հայ և պարսիկ ժողովուրդների պատմական ու մշակութային կապերն ու փոխհարաբերությունները լուսաբանող հոդվածներ, ուսումնասիրություններ, բանասիրական գործեր։ Ծանոթացրել է իրանահայ կյանքին, տպագրել հայ գրողների գործեր, մանկավարժությանը վերաբերող ուսումնասիրություններ, մատենագիտական նյութեր, ճանապարհորդական հուշագրություններ։

Կատեգորիա:Իրանի հայկական ամսագրեր
Կատեգորիա:Հայկական գրական պարբերականներ
Կատեգորիա:Հայկական գիտական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Պարբերականներ այբբենական կարգով
Կատեգորիա:Հայերը Թեհրանում
Running Scared

**«Running Scared»**, ադրբեջանական Էլլ և Նիկկի դուետի երգն է, որով ներկայացրել են Ադրբեջանը Եվրատեսիլ 2011 երգի մրցույթում։ Երգը մրցույթի եզրափակիչ փուլում հավաքել է 221 միավոր և արդյունքում ճանաչվել է հաղթող։

## Քննադատություններ
Յութուբում տեղադրված երգի պաշտոնական և ոչ պաշտոնական տեսանյութերն առանձնանում են իրենց բացասական մեկնաբանություններով և «դիսլայքերով»։ Վերջին տարիներին մրցույթում հաղթած երգերի շարքում Ադրբեջանի երգը ստացել է ամենաշատ բացասական կարծիքները և նույնիսկ հայտնի արտասահմանյան լրատվամիջոցներն են արձագանքել այս ամենին։

## Ծանոթագրություններ

Կատեգորիա:2011 երգեր
Կատեգորիա:Ադրբեջանի երգերը Եվրատեսիլ երգի մրցույթում
Կատեգորիա:Եվրատեսիլ երգի մրցույթում հաղթած երգեր
Մարջըրի Հուսեփյան

**Մարջըրի Հուսեփյան** (*Մարջըրի Հուսեփյան-Դոբկին*, ), ամերիկահայ պատմաբան, Նյու Յորքի Կոլումբիայի համալսարանի Բառնարդ քոլեջի պաշտոնակից-դեկան։

Հասարակական գործիչ Մովսես Հովսեփյանի դուստրն է։

## Կենսագրություն
Մարջըրի Հուսեփյանը ծնվել է 1922 թվականին Նյու Յորքում Մեծ եղեռնից մազապուրծ Մովսես և Մաքրուհի Հուսեփյանների ընտանիքում։ Պապը զոհվել է Զմյուռնիայի ջարդերի ժամանակ։ 1944 թվականին ավարտել է Բեռնարդ քոլեջը։ 1957-1993 թթ. եղել է նույն քոլեջի գրականության պրոֆեսոր և դեկան։ Ամերիկյան և անգլիագիր հայկական մամուլում տպագրել է պատմվածքներ հայկական կյանքից, ինչպես՝ «Տատիկիս աղոթագիրքը» նովելը։ 1956 թվականին հետ գրել է «Սիրառատ տունը» (A Houseful of Love) վեպը, որի հերոսները նույնպես մեծ մասամբ հայեր են։ Այս վեպն արժանացել է մի քանի հրատարակության, տպագրվել է նաև Լոնդոնում և թարգմանվել նորվեգերեն, գերմաներեն, իտալերեն և ճապոներեն։

Աշխատությունները («Մոռացված ցեղասպանություն», 1966, «Խաղաղության առաջնահերթությունը», 1969, «Ի՞նչ ցեղասպանություն, ի՞նչ ողջակիզում։ Լուրեր Թուրքիայից, 1916-1923», 1984, «Ջորջ Հորթըն և Մարկ Լ. Բրիսթոլ. ընդդիմադիր ուժեր ԱՄՆ-ում։ Արտաքին քաղաքականություն 1919-1923», բոլորը՝ անգլերեն, և այլն) հիմնականում նվիրված են 1915-1923 թվականներին Թուրքիայում Հայոց Ցեղասպանությանն ու տեղահանությանը։ Նրա հիմնական աշխատությունը՝ «Զմյուռնիա 1922։ Մի քաղաքի կործանումը» (լույս է տեսել Լոնդոնում 1972 թվականին, ունեցել մի քանի հրատարակություններ, վերջինը՝ 1988 թվականին. թարգմանվել է նաև հունարեն) նվիրված է Թուրքիայի այդ ծովափնյա քաղաքի հույն և հայ բնակչության ողբերգությանը։ Գիրքը մի հավաստի պատմական ուսումնասիրություն է, գրված դեպքերի ականատես ու մասնակից հայերի, ամերիկյան դիվանագետների և միսիոներների հուշերի, նամակների ու վկայությունների հիման վրա։

## Պարգևներ, կոչումներ
* «Անանիա Շիրակացի մեդալ»
* Վիլսոն քոլեջի պատվավոր դոկտոր

## Ծանոթագրություններ

## Արտաքին հղումներ
* Armenian Center at Columbia University Honors Marjorie Housepian Dobkin
* Marjorie Housepian in WorldCat database
* Marjorie Housepian Dobkin, Smyrna 1922: The Destruction of a City, Newmark Press, New York (1988), Softcover, 275 pp

Կատեգորիա:21-րդ դարի ամերիկացի կանայք
Կատեգորիա:Ամերիկահայ արձակագիրներ
Կատեգորիա:Ամերիկահայ գրողներ
Կատեգորիա:Ամերիկահայ պատմաբաններ
Կատեգորիա:Ամերիկացի կին գրողներ
Կատեգորիա:Ամերիկացի մանկավարժներ
Կատեգորիա:Ամերիկացի վիպասաններ
Կատեգորիա:Կին պատմաբաններ
Կատեգորիա:Կոլումբիայի համալսարանի դասախոսներ
Հուսաբեր

**Հուսաբեր** (դասական ուղղագրությամբ **Յուսաբեր**)՝ ազգային, քաղաքական, տնտեսական և գրական օրաթերթ։ Լույս է տեսնում Կահիրեում, 1913 թ.-ից (մինչև 1926 թ.-ը՝ երկօրյա)։ 1923 թ.-ից՝ ՀՅԴ կուսակցության պաշտոնական օրգան։ Խմբագիրներ՝ Ս. Պարթևյան, Ս. Եսայան, Վ. Նավասարդյան, Գաբրիել Լազյան, Կ. Կոկանյան, Ս. Պայրամյան, Զ. Լիլոզյան և ուրիշներ։ Լուսաբանում է սփյուռքի՝ հատկապես Եգիպտոսի հայկական համայնքի ներքին կյանքը, Հայկական հարցի պատմությունը, տարբեր երկրների Հայ դատի հանձնախմբերի գործունեությունը։ 1980-ական թթ. վերջերից վերլուծական նյութեր է տպագրում Արցախյան շարժման, Հայաստանի արտաքին ու ներքին քաղաքականության, սփյուռքի առջև կանգնած խնդիրների մասին։ Հրապարակում է ՀՅԴ պաշտոնական փաստաթղթերը։ Հուսաբերի էջերում տպագրվել են Ա. Արփիարյանի, Ե. Օտյանի, Վ. Թեքեյանի և ուրիշ հայ գրողների երկեր։ Տպագրվում է սեփական համանուն տպարանում։

## Ծանոթագրություններ

Կատեգորիա:Եգիպտոսի հայկական օրաթերթեր
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայերը Կահիրեում
Եկատերինա Հովարդ

**Եկատերինա Հովարդ**, (ավելի ճիշտ *Քեթրին Հոուարդ* , ), Հենրի VIII-ի հինգերորդ կինն է։ Գլխատվել է՝ ամուսնական դավաճանության պատճառով։ Եկատերինա Հովարդը ծնվել է Էդմունդ Հովարդի և Իոկաստա Կալպեպերի ընտանիքում։ Նա այդպես էլ չկարողացավ ժառանգ պարգևել Հենրի VIII-ին։ Նա Հենրի VIII-ի ամենաչսիրած կինն էր։ Նրան հաջորդել է Եկատերինա Պարրը։ Թաղված է Լոնդոնի Վեստմինստերյան աբբայությունում։

## Ծանոթագրություններ

Կատեգորիա:Թյուդորներ
Կատեգորիա:Անգլիայի թագուհիներ
Կատեգորիա:Մահապատժի ենթարկված անգլուհիներ
Աֆրիկայի Միացյալ Նահանգներ

մինի
**Աֆրիկայի Միացյալ Նահանգները**, աֆրիկյան պետությունների միավորման հենքի վրա եղած միություն է, որի ստեղծումն առաջարկել է Գանայի նախագահ Կվամե Նկրուման, այնուհետև այս առաջարկությանը սատարել է Լիբիայի նախագահ Մուամար Քադաֆին։

Միության ստեղծման գաղափարը Գանայի առաջին նախագահ Կվամե Նկրումայինն է։ Ավելի ուշ այս առաջարկությանը անդրադարձել է Մուամար Քադաֆին 2000 թ-ին Լոմեում (Տոգո), Կոնակրիում (Գվինեա) և Ադիս Աբեբայում (Եթովպիա) տեղի ունեցած գագաթնաժողովներում՝ կոչ անելով միավորվել։

Աֆրիկյան այսպիսի միության ստեղծումը խրախուսվում է մի շարք աֆրիկյան երկրների առաջնորդների կողմից։ Սակայն միության ստեղծման դեմ է Աֆրիկայի պետությունների մեծ մասը՝ ՀԱՀ-ի գլխավորությամբ։

Եթե ստեղծվի Աֆրիկայի Միացյալ Նահանգները (և իր մեջ պարունակի Աֆրիկայի բոլոր երկրները), ապա այն իր բնակչությամբ աշխարհում կլինի 3-րդը (2009 թ-ի տվյալներով 992 միլիոն մարդ) և առաջինը իր տարածքով։ Միության ազգաբնակչությունը կխոսի մոտ 2000 լեզուներով։
## Ծանոթագրություններ

Կատեգորիա:Աֆրիկա
Կատեգորիա:Միջմայրցամաքային միություններ
Հուշարար-Միություն

**Հուշարար-Միություն** (արևմտահայերեն՝ **Յուշարար-Միութիւն**), տեղեկատու ամսաթերթ։ ՀԲԸՄ կենտրոնական վարչության պաշտոնաթերթ։ Լույս է տեսնում 1961 թվականից, Նյու Յորքում։ Ստեղծվել է «Միություն» և «Հուշարար» պարբերականների միավորումով։ Խմբագիր՝ Ա. Փոլատյան (1961-1990 թթ.), 1990 թվականից՝ խմբագրական խորհուրդ։

## Գործունեություն

«Հուշարար միություն»-ը (ինչպես ժամանակին «Միությունը» և «Հուշարարը») աջակցում էր ՀԲԸՄ-ի գործունեությանը, լուսաբանում միության և նրա մասնաճյուղերի ձեռնարկումները։ Հրատարակում է ՀԲԸՄ-ի ընդհանուր ժողովների արձանագրություններ, ելույթներ, հանգանակությունների ցուցակներ, սփյուռքահայ մշակութային կյանքի մասին տեղեկություններ, հայկական կրթական հաստատությունների գործունեության վերաբերյալ նյութեր և այլն։ Տպագրվել է Ա. Չոպանյանի, Պ. Նուպարի, Ֆ. Նանսենի, Ս. Գարակյոզյանի, Ա. Մանուկյանի և այլոց նամակները, գրագրություններ Սովետական Հայաստանի զանազան հաստատությունների հետ, թղթակցություններ հայրենիքից։ Կարևոր տեղ է հատկացրել 1946—1948 թվականների հայրենադարձությանը, արձագանքել ետպատերազմյան տարիներին սփյուռքահայությանը հուզող իրադարձություններին։ «Հուշարար միություն»-ում աշխատակցել են Բ. Նուրիկյանը, Մ. Թիրյաքյանը, Հ. Անտոնյանը, Ա. Նազարը, Ա. Մանվելյանը, Լ. Զ. Սյուրմելյանը, Զ. Գալեմքյարյանը, Ա. Պետիկյանը, Ավետիս Քեյը, Պետրոս Կյոլճիկը, Գ. Սարաֆյանը, Շահան Նաթալին, Դ. Միրագենցը, Ա. Թերզիպաշյանը, Լ. Կերտանը և ուրիշներ։ Տպագրել է նաև Հովհաննես Թումանյանի, Վահան Թեքեյանի, Ավետիք Իսահակյանի, Դանիել Վարուժանի, Եղիշե Չարենցի, Հովհաննես Շիրազի, Պարույր Սևակի և այլոց ստեղծագործություններ։ «Հուշարար»-ը 1927 թվականից ունեցել է անգլերեն էջ, 1947 թվականից՝ «Hoosharar» բաժին, որը 1952 թվականից լույս է տեսնում որպես առանձին պարբերական (խմբագիրներ՛ Մ. Հովսեփյան, Ա. Գույումճյան, Վ. էքսերճյան, Ս. Թովմասյան, Ռ. Սարյան, Պ. Նորհատք)։

Կատեգորիա:ԱՄՆ-ի հայկական թերթեր
Կատեգորիա:Հայկական լրատվական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Քոլին Ֆարել

**Քոլին Ջեյմս Ֆարել** (, ), իռլանդացի դերասան։ Հայտնի է դարձել շնորհիվ «Ալեքսանդր», «Հեռախոսախցիկ» և «Ռեկրուտ» ֆիլմերի։

## Ֆիլմագրություն
### Դերակատարումներ

### Պրոդյուսեր

## Ծանոթագրություններ

Կատեգորիա:«Ոսկե գլոբուս» մրցանակի դափնեկիրներ
Կատեգորիա:Թատրոնի դերասաններ
Կատեգորիա:Իռլանդացի դերասաններ
Կատեգորիա:Իռլանդացի կինոդերասաններ
Կատեգորիա:Հեռուստատեսային դերասաններ
Կատեգորիա:Հոլիվուդյան դերասաններ
Քրեական ֆիլմ

[աջից|մինի|[Համֆրի Բոգարտը «Քարացած անտառ» (1936) ֆիլմում։]]

**Քրեական ֆիլմ** կինեմատոգրաֆի ժանրերից, որն իր ուշադրությունը կենտրոնացնում է հանցագործների կյանքի վրա։ Այս ժանրի ֆիլմերի հերոսները կարող են լինել և՛ իրական հանցագործներ, և՛ մտացածին։ Փաստացի այն դետեկտիվ ժանրի տարատեսակներից է։

## Ենթաժանրեր
### Քրեական մարտաֆիլմ

Քրեական մարտաֆիլմներ, սրանք ֆիլմեր են, որոնք քարոզում են բռնություն։ Ըստ Ջուլի Սելբոյի՝ քրեական և մարտաֆիլմերի ժանրերը փոխկապակցված են. «ֆիլմերը չէին կարող գոյություն ունենալ իրենց հանրաճանաչ տեսքով առանց մյուսի հավասար հիմունքներով, ուստի նրանք աշխատում են տանդեմում»։
### Քրեական կատակերգություն
Քրեական կատակերգություններ, դա քրեական ֆիլմի և կատակերգության հիբրիդ է, որը խաղում է քրեական ֆիլմերի կոնվենցիաների հետ և կարող է ներկայացնել սև հումորի ասպեկտներ։ Նրանք սովորաբար ներկայացնում են համր հանցագործներ կամ հանցագործ հանցագործներ, որոնք անշնորհք կերպով մահապատժի են ենթարկվում կամ ներկայացվում են թեթև սիրով։ Ժանրը կրկին հայտնի դարձավ 1990-ականների անկախ կինոյի տեսարանում, որը համատեղում էր քրեական թրիլլերի կլիշեները կատակերգական յուրացումների հետ։
### Քրեական դրամա
Քրեական դրամաներ, դրանք հանցագործների բարոյական երկընտրանքներով զբաղվող ֆիլմեր են։ Նրանք տարբերվում են քրեական թրիլլերներից, քանի որ ֆիլմերը հակված են կենտրոնանալ անդրաշխարհի ավելի մութ և իրատեսական պատկերման վրա, այլ ոչ թե բռնության և փոխհրաձգության հաջորդականության վրա։ Երբեմն այս ֆիլմերը սկսվում են քրեական թրիլլերի ավելի ինտենսիվ տարրերով, որպեսզի վերաճեն ավելի խորաթափանց պատմությունների։

### Քրեական թրիլլեր
Քրեական թրիլերներ, կենտրոնացած է ինչպես հաջող, այնպես էլ անհաջող հանցագործությունների հուզիչ տարրերի վրա։ Ի տարբերություն ոստիկանական ընթացակարգերի, դրանք կենտրոնանում են հանցագործի կամ հանցագործների խմբի վրա, այլ ոչ թե իրավապահների վրա։ Այս ֆիլմերը հակված են կենտրոնանալ բռնության տեսարանների, կրկնակի խաչմերուկների, կողոպուտների և սպանությունների վրա։

### Ավազակային ֆիլմ
Հնդկական կինոյի ժանր (ներառյալ հինդի կինոինդուստրիան), որը պտտվում է գանգստերների շուրջ։

## Ծանոթագրություններ

Կատեգորիա:Կինոյի ժանրեր
Կատեգորիա:Քրեական ֆիլմեր
Հուշարար (ալմանախ)

**Հուշարար**, թատերական, գրական-գեղարվեստական պատկերազարդ երկշաբաթաթերթ, ալմանախ (1912 թվականից՝ 4 գիրք)։ Լույս է տեսել 1907—1913 թվականներին, Թիֆլիսում։ Խմբագիր-հրատարակիչ՝ Ա. Վրույր։ Լուսաբանել է թատերական կյանքի նորությունները, բարձրացրել թատրոնի վերակառուցման ու դեմոկրատացման, խաղացանկի ընտրության, ռեժիսուրայի կատարելագործման, բեմական խոսքի կուլտուրայի ու թարգմանությունների մակարդակի բարելավման և այլ հարցեր։

## Պատմություն

Արժեքավոր են Գ. Չմշկյանի, Ա. Սանդինյանի, է. Տեր-Գրիգորյանի և ուրիշների հուշագրությունները հայ թատրոնի պատմության վերաբերյալ, հայ, ռուս, վրացի և այլ ազգերի նշանավոր դերասաններին ու թատերական գործիչներին նվիրված նյութերը։ Անդրադարձել է նաև ճարտարապետությանը, գեղանկարչությանը, երաժշտությանը և արվեստի մյուս բնագավառներին (Թ. Թորամանյանի ուսումնասիրությունները ազգային ճարտարապետության վերաբերյալ, Ա. Մայիլյանի, Գ. Լևոնյանի և այլոց հոդվածները)։ Ունեցել է հարուստ գրական գեղարվեստական բաժին, հավելվածի ձևով հրատարակել պիեսներ, վոդևիլներ։ Աշխատակցել են Լեոն, Սիրանույշը, Գ. Բաշինջաղյանը, Հ. Սիրունին, Օ. Սևումյանը և ուրիշներ։

Կատեգորիա:Նյութեր Հայկական սովետական հանրագիտարանից
Կատեգորիա:Ռուսական կայսրության հայկական ամսագրեր
Կատեգորիա:Հայկական գրական պարբերականներ
Կատեգորիա:Պարբերականներ այբբենական կարգով
Կատեգորիա:Տարեգրություններ
Եկատերինա Պարր

**Եկատերինա Պարր**, (, Քեթրին Փեր, ), Հենրի VIII-ի վեցերորդ և վերջին կինն է։

Բացի Հենրի VIII-ից նա ամուսնացած է եղել նաև Էդվարդ Բորոյի, Ջոն Նեվիլի և Թոմաս Սեյմուրի հետ։ Վերջինից ունի Մերի Սեյմուրին։

Ծնվել է մոտ 1512 թվականին Անգլիայում` Թոմաս Պարրի և Մոդ Գրինի ընտանիքում։ Նա Հենրի VIII-ին այդպես էլ չկարողացավ ժառանգ պարգևել։ Նա և Աննա Կլեվացին Հենրի VIII-ի միակ կանայք են, որ մահացան իրենց սեփական մահով։ Հենրի VIII-ի մահից հետո նա ամուսնացավ Ջեյն Սեյմուրի եղբոր` Թոմաս Սեյմուրի հետ։

## Ծանոթագրություններ

Կատեգորիա:Թյուդորներ
Կատեգորիա:Անգլիայի թագուհիներ
Կատեգորիա:Ծննդաբերելիս մահացածներ
Ահալի վելայաթ

**Ահալի վելայաթ** (), շրջան (վելայաթ) Թուրքմենստանի հարավային մասում։

## Տես նաև
* Թուրքմենստանի վարչական բաժանում

## Ծանոթագրություններ

Կատեգորիա:Թուրքմենստանի վարչական բաժանում
Սարալանջ (Արագածոտնի մարզ)

**Սարալանջ**, գյուղ Հայաստանի Արագածոտնի մարզում, Ծաղկունյաց լեռների ստորոտին։ Հեռավորությունը մարզկենտրոնից՝ 34 կմ հյուսիս-արևելք, բարձրությունը ծովի մակերևույթից՝ 2000 մ։

## Անվանումներ
Հնում կոչվել է Հաջիբաղր, անվանումով։ Սարալանջ է վերանվանվել 1946 թվականին։ Անվանումը պայմանավորված է գյուղի տեղադիրքր հետ։ Գյուղը տեղադրված է Արագած լեռնազանգվածի հյուսիս֊արևմտյան լանջերին։
Գյուղը հիմնադրվել է 1830 թվականին,բայց բնակություն հաստատել են դեռ 1795 թվականից։Սկզբում գյուղի փոխարեն անտառապատ տարածք է եղել,7 տղամարդ,որոնցից էլ հետագայում ազգատոհմեր են սերվել,գալիս են այդտեղ ծառերը կտրում և բնակություն հաստատում։Կողքի գյուղի աղջիկների հետ ամուսանում ու գյուղը բնակեցնում։

## Բնակչություն
Սարալանջի բնակչության նախնիները գաղթել են Մուշի,Ալաշկերտի, Սասունի գյուղերից։
Սարալանջի ազգաբնակչության փոփոխությունը.
 

## Տնտեսություն
Բնակչությունը զբաղվում է անասնապահությամբ, բանջարաբուծությամբ և պտղաբուծությամբ։

## Պատմամշակութային կառույցներ
Գյուղի հյուսիսային մասում են գտնվում Սուրբ Աստվածածին եկեղեցին (19-րդ դ.) և «Թուխ Մանուկ» մատուռը (19-րդ դ.)։Կա նաև «Ոսկի կող» կոչվող սրբատեղին,որտեղ պահվում է հին ու զորավոր ավետարան։Շատերը բժշկվել են այս սրբատեղիի շնորհիվ։

## Տես նաև
* Սարալանջի պատմության և մշակույթի անշարժ հուշարձանների ցանկ (Արագածոտնի մարզ)

## Ծանոթագրություններ

## Արտաքին հղումներ
* 
* 
* Kiesling, *Rediscoving Armenia*, p.&nbsp;22, available online at the US embassy to Armenia's website 

Կատեգորիա:Արագածոտնի մարզի գյուղեր
Լեբապի վելայաթ

**Լեբապի վելայաթ** () շրջան է (վելայաթ) Թուրքմենստանի հյուսիսարևելյան մասում։ Բաժանվում է 8 շրջանի։ Ունի 15 քաղաք։ Վարչական կենտրոնը՝ Թուրքմենաբադ:

## Բնությունը
Լեբապի վելայաթը գտնվում է Ամուդարյայի միջին հոսանքի երկու ափերին։ Ձախափնյա մասում տարածվում են Կարակումի անապատները, որին ծայր հարավ–արևմուտքում հարում է Կարաբիլ բարձրության հյուսիսային եզրը։ Աջափնյա մասի հյուսիս–արևմուտքում Կըզլկումի անապատի եզրն Է, կենտրոնում՝ Սունդուկլիի ավազուտները, հարավ–արևելքում՝ Կուգիթանգթաու լեռնաշղթան (3139 մ)։ Կլիման ցամաքային Է, ծայրահեղ չորային: Հուլիսի միջին ջերմաստիճանը 29,5°С Է, հունվարինը՝ –4°С–ից 2°С։ Տարեկան տեղումները հյուսիսում 100 մմ են,  հարավ–արևելքում՝ 160 մմ։ Վեգետացիայի շրջանը 203– 235 օր Է։ Խոշոր գետը Ամուդարյան Է։ Տիրապետում են մոխրագույն, աղուտային հողերն ու թաքիրները, Ամուդարյայի հովտում՝ ալյուվիալ մարգագետնային, ոռոգվող, լեռներում՝ լեռնաշագանակագույն և լեռնամարգագետնային հողերը։ Բուսականությունը աղքատ է (ավազային բոշխ, սպիտակ սաքսաուլ և այլն)։ Ամուդարյայի հովտում տոլգայներ են (ողողատային անտառներ)։ Բնորոշ կենդանիներ են ջեյրանը, տափաստանային և բարխանային կատուն, աղվեսը, գայլը, վարազը։ Կան թռչուններ, կրծողներ, սողուններ։

## Տես նաև
* Թուրքմենստանի վարչական բաժանում

Կատեգորիա:Թուրքմենստանի վարչական բաժանում
Մարիի վելայաթ

**Մարիի վելայաթ** (), շրջան է (վելայաթ) Թուրքմենստանի հարավարևելյան մասում։

## Տես նաև
* Թուրքմենստանի վարչական բաժանում

Կատեգորիա:Թուրքմենստանի վարչական բաժանում
Օշականի ճակատամարտ (336)

Օշականի ճակատամարտը տեղի է ունեցել 336 թվականին Մազքթաց Արշակունիների և Մեծ Հայքի Արշակունյաց թագավորության բանակի միջև։ Ճակատամարտն ավարտվել է հայոց զորքի հաղթանակով։

## Ճակատամարտի նախադրյալները և ընթացքը
Սասանյան Պարսկաստանի դրդմամբ Կովկասյան վաչկատուն ցեղերից (հոներ, փոխեր) կազմված բանակով մազքթաց արքա Սանեսանը, ցանկանալով նստել Հայոց գահին, 335 թվականին արշավելով Հայաստան գրավում է Մեծ Հայքի մայրաքաղաք Վաղարշապատը։ Մեծ Հայքի Արշակունյաց թագավոր Խոսրով Բ Կոտակը ստիպված հեռացել է Կոգովիտ գավառի Դարույնք բերդը։ Հաջորդ տարի՝ 336 թվականին Հայոց բանակը՝ սպարապետ Վաչե Մամիկոնյանի գլխավորությամբ, հակառակորդին Օշականի մոտ գտնվող Ցլու գլուխ կոչվող բլրի մոտ պարտության են մատնել, պաշարելով մայրաքաղաք Վաղարշապատը։ Սանեսանը, թողնելով քաղաքը, քաշվել է Օշականի բերդի կողմերը, որտեղ էլ՝ քարքարոտ մի վայրում, կայացել է վճռական ճակատամարտը։ Արյունահեղ մարտում Հայոց բանակը հաղթում է և թշնամուն, որը փախչում էր, հետապնդում է մինչև Փայտակարան։ Սանեսանը ձերբակալվում է և գլխատվում հայ քաջերի կողմից։ Օշականի ճակատամարտում հայերի հաղթանակը ամրապնդում է Հայոց թագավորությունը։

Կատեգորիա:Ճակատամարտեր Հայաստանում
Կատեգորիա:336
Կատեգորիա:Արշակունիների թագավորության ճակատամարտեր
Օշական (գինի)

**«Օշական»՝** թունդ տեսակավոր գինի։

Մշակվում է 1939 թվականից, Երևանի գինու կոմբինատում, ոսկեհատ (խարջի) և ճիլար խաղողների փոփոխակներից, առնվազն 20% շաքարայնությամբ։ Թնդությունը՝ 19.5 ծավալային%, շաքարայնությունը՝ 4-5%, տիտրվող թթվությունը՝ 4.5-5.5գ/լ։ Ունի թեյի գույն, տարեկանի թարմ հացի համ, մադերային գինիներին հատուկ բուրմունք։ Հնացման ընդհանուր ժամկետը 4 տարի։

ԽՍՀՄ Համամիութենական և միջազգային մրցույթներում «Օշական»-ին շնորհվել է ութ ոսկե և չորս արծաթե մեդալ։

Կատեգորիա:Գինիներ
Հրաքարային հանքավայրեր

**Հրաքարային հանքավայրեր**, մետաղային հանքավայրերի տիպ, ջրաջերմային, միջին ջերմաստիճանի, փոքր խորությունների առաջացումներ՝ կազմված հիմնականում հրաքարից (զուգորդված քալկոպիրիտի, բոռնիտի, քալկոզինի, սֆալերիտի, գալենիտի, երբեմն տելուրիտների և այլ միներալների հետ)։ ՀՀ հրաքարային հանքավայրերին բնորոշ է ոսկու և արծաթի բարձր պարունակությունը։ Հրաքարային հանքավայրերը սերտորեն կապված են հրաբխածին, հրաբխածին-նստվածքային ստվարաշերտերի հետ, վերահսկվում են հրաբխային կառուցվածքներով և առաջացնում հանքակուտակումներ (երակներ, երակիկացանավոր գոտիներ, ոսպնյականման ու տձև հանքամարմիններ)։ ՀՀ հրաքարային հանքավայրերի տիպին են պատկանում Ալավերդու, Շամլուղի, Ախթալայի, Կառնուտի, Վազաշենի, Կապանի, Շահումյանի (Ալավերդի-Կապանի մետաղածնական գոտի) և Դիլիջանի, Տանձուտի, Հանքաձորի, Չքնաղի, Արմանիսի (Սևան-Ամասիայի մետաղածնական գոտի) հանքավայրերը։

Կատեգորիա:Հանքային գործ
Հրավիրակ

**Հրավիրակ**, Հայաստանի օգնության կոմիտեի (ՀՕԿ) կենտրոնական վարչության պարբերաթերթ։ Լույս է տեսել 1925-1926 թվականներին, Երևանում։ Ծանոթացել է ՀՕԿ-ի աշխատանքներին, ներկայացրել Վրաստանում, Ադրբեջանում, Մոսկվայում և հայաշատ այլ վայրերում գործող ՀՕԿ-ի մասնաճյուղերի գործունեությունը։ «Վերածնվող Հայաստանը» խորագրով բաժինը ծավալուն տեղ է հատկացրել հանրապետության տնտեսության ու մշակույթի լուսաբանմանը։

Կատեգորիա:Հայկական ԽՍՀ ամսագրեր
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Պարբերականներ այբբենական կարգով
Աշխաբադ

**Աշխաբադ**, կամ **Աշգաբադ** ( [ɑʃʁɑˈbɑt]), Թուրքմենստանի մայրաքաղաքը, երկրի խոշորագույն վարչա-քաղաքական, արդյունաբերական, գիտական և մշակութային կենտրոնը։ Աշխաբադը Թուրքմենստանի առանձին վարչատարածքային միավոր է՝ վելայաթի (տարածաշրջանի) իրավունքներով քաղաք։ Քաղաքը հիմնադրվել է 1881 թվականին։

2013 թվականի մայիսի 25-ին քաղաքը հինգերորդ անգամ ընդգրկվել է Գինեսի ռեկորդների գրքում՝ որպես աշխարհի ամենասպիտակ մարմարե քաղաք (543 նորակառույց շենք՝ երեսպատված սպիտակ մարմարով)։ Ավելի վաղ այս հրատարակությունը ներառում էր Թուրքմենստանի մայրաքաղաքի այնպիսի տեսարժան վայրեր, ինչպիսիք են աշխարհի ամենաբարձր դրոշակաձողը (133 մետր), ամենամեծ շատրվանային համալիրը (27 համաժամանակյա շատրվաններ), ամենամեծ փակ լաստանավի անիվը, և աստղի ամենամեծ ճարտարապետական պատկերը՝ Օգուզ Խանի ութաթև աստղը հեռուստաաշտարակի վրա։ Հաճախ քաղաքը անվանում են նաև «Սիրո քաղաք»։

Թուրքմենստանի վիճակագրության պետական կոմիտեի պաշտոնական տվյալների համաձայն՝ 2012 թվականի հունվարի 1-ի դրությամբ Թուրքմենստանի բնակչության 12,7%-ն ապրում էր Աշխաբադում։ 1995 թվականի մարդահամարի տվյալներով քաղաքի բնակչությունը կազմում էր 604,7 հազար մարդ, իսկ 2001 թվականի պաշտոնական հաշվարկով՝ 712 հազար մարդ։

2002 թվականի հուլիսի 1-ի դրությամբ բնակչության պաշտոնական հաշվարկը կազմում էր 743 հազար մարդ, 2003 թվականի կեսերին Աշխաբադի բնակչությունը պաշտոնապես գնահատվում էր 790 հազար մարդ (երկրի բնակչության 13%-ը), իսկ 2005 թվականի նոյեմբերի 18-ին պաշտոնապես հայտարարվեց 900000-րդի սահմանագիծ հասնելու մասին (երկրի բնակչության 13,4%-ը)։ 2018 թվականի օգոստոսի 6-ին հայտարարվեց, որ քաղաքի բնակչությունը գերազանցել է 1 միլիոն բնակիչը։

## Բնակչություն
Բնակչությունը՝ ։

### Քույր քաղաքները
*  Ալբուկերկե, ԱՄՆ
*  Աթենք, Հունաստան
*  Բամակո, Մալի
*  Անկարա, Թուրքիա
*  Լանչժոու, Չինաստան
*  Ակտաու, Ղազախստան

## Ծանոթագրություններ

Կատեգորիա:1881 թվականին հիմնադրված բնակավայրեր
Կատեգորիա:Ասիայի մայրաքաղաքներ
Կատեգորիա:Թուրքմենստանի բնակավայրեր
Կատեգորիա:Թուրքմենստանի քաղաքներ
Կատեգորիա:Մետաքսի ճանապարհի բնակավայրեր
Հյու Գրանտ

**Հյու Գրանտ** (, իրական անունը՝ Հյու Ջոն Մունգո Գրանտ (), ), բրիտանացի դերասան։ Հիմնականում նկարահանվում է կատակերգություններում և մելոդրամաներում։ Դերասանը հայտնի է իր սրտակերի ամպլուայով՝ ինչպես կյանքում, այնպես էլ կինոյում։ Նրա մասնակցությամբ հայտնի ֆիլմերից են «Չորս հարսանիք և մեկ թաղում» (1994), «Բանականությունը և զգացմունքը» (1995), «Նոթինգ Հիլ» (1999), «Բրիջիթ Ջոնսի օրագիրը» (2001) և «Իրական սեր» (2003) ֆիլմերը։

## Ֆիլմագրություն
### Դերակատարումներ

## Ծանոթագրություններ

Կատեգորիա:Հոլիվուդյան դերասաններ
Կատեգորիա:Բրիտանացի դերասաններ
Կատեգորիա:1960 ծնունդներ
Կատեգորիա:Սեպտեմբերի 9 ծնունդներ
Կատեգորիա:«Սեզար» մրցանակի դափնեկիրներ
Կատեգորիա:BAFTA մրցանակի դափնեկիրներ
Կատեգորիա:Էդինբուրգի համալսարանի շրջանավարտներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Բրիտանացի հեռուստատեսային դերասաններ
Կատեգորիա:Օքսֆորդի համալսարանի շրջանավարտներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի կինոպրոդյուսերներ
Կատեգորիա:20-րդ դարի անգլիացի տղամարդ դերասաններ
Կատեգորիա:Աուդիոգիրք կարդացողներ
Ալբանիան Մանկական Եվրատեսիլ երգի մրցույթում

Ալբանիան Մանկական Եվրատեսիլ երգի մրցույթին մասնակցության հայտ է ներկայացրել 2012 թվականին։
Ալբանիայի առաջնելույթը պետք է կայանար 2005 թ., բայց այնուհետև ետ վերցրեց իր մասնակցության հայտը:
2012 թ. Ալբանիան առաջին անգամ մասնակցեց մրցույթին որը կայացել է Ամստերդամում։ Դրանից հետո Ալբանիան սկզբում հաստատել էր թե Ալբանիան կմասնակցի 2013 թ. մրցույթին սակայն որոշ ժամանակ անց երկիրը ֆինանսական խնդիրների պատճառով ստիպված էր հրաժարվել։ 2014 թ. Ալբանիան չվերադարձավ, սակայն հայտարարեց որ կփորձի վերադառնալ 2015 թ. մրցույթին։
2015 թ. Ալբանիան վերադարձավ մրցույթ, որը անցկացվել է Բուլղարիայում։ Երկիրը ներկայացրեց 15 ամյա Միշելա Ռապոն իր «Dambaje» երգով և զբաղեցրեց 5-րդ տեղը։ Սա դեռևս Ալբանիայի լավագույն արդյունքն է
Մինչև իր մասնակցելը Ալբանիան հեռարձակել է 2005 և 2011 թթ. մրցույթները։
2015-ից հետո Ալբանիան անընդմեջ մասնակցում է մրցույթին բացի 2020-ից և 2021-ին վերադառնալով շարունակեց մասնակցել

## Մասնակցումներ

Կատեգորիա:Երկրներ Մանկական Եվրատեսիլ երգի մրցույթում
Կատեգորիա:Ալբանիայի երաժշտություն
Լեոնարդո Վինչի

**Լեոնարդո Վինչի** (, ), բարոկկո դարաշրջանի իտալացի կոմպոզիտոր, առավել հայտնի է որպես թվով 25 «բուֆֆա» (կատակերգական) և «սերիա» (ողբերգական) օպերաների հեղինակ։ Նրա կատակերգական օպերաներից աչքի է ընկնում *Li zite’ngalera* -ն (1722), «օպերա-սերիա» ժանրում գրածներից՝ «Լքված Դիդոնե» (Didone Abbandonata, Հռոմ, 1728) և «Արտաքսերքսես» (Artaserse, Հռոմ, 1730) օպերաները։ Ըստ ասեկոսեների մահացել է թունավորումից։

## Ծանոթագրություններ

Կատեգորիա:Անձինք այբբենական կարգով
Կատեգորիա:Իտալացի կոմպոզիտորներ
Կատեգորիա:1690 ծնունդներ
Կատեգորիա:1730 մահեր
Կատեգորիա:Մայիսի 27 մահեր
Քրիս Բոհջալյան

**Քրիս Բոհջալյան**, (), ամերիկահայ վիպասան, 15 վեպերի հեղինակ, այդ թվում «Մանկաբարձուհիներ» և «Ավազե ամրոցի աղջիկները» բեստսելերների։

## Կենսագրություն
Քրիս Բոհջալյանը ավարտել է Ամհերստ քոլեջը։ 1980-ականների կեսերին նա աշխատում էր որպես Ջ. Վալտեր Թոմսոնի գովազդային գործակալության ֆինանսական ներկայացուցիչ Նյու Յորքում։ 1987 թ. քաղաքում տեղի ունեցած սարսափելի դեպքից հետո նա կնոջ հետ տեղափոխվում է Լինքոլն, Վերմոնտ։

Լինկոլնում Բոհջալյանը սկսում է գրել տեղական թերթում և ամսագրում շաբաթական սյունակ 975 բնակիչ ունեցող փոքր քաղաքի կյանքի մասին։ Բոհջալյանը տանում է սյունակը շուրջ 12 տարի, գրելով այնպիսի թեմաների մասին ինչպիսին իր ամենօրյա կյանքն է, հայրության և Ամերիկայի փոխակերպումների մասին։ Բոհջալյանը գրել է նաև այնպիսի ամսագրերի համար, ինչպիսին են *[[Cosmopolitan]]*, *Reader's Digest* և *Boston Globe Sunday Magazine*.

Բոհջալյանի առաջին «Սպանություն իրական աշխարհում» վեպը հրատարակվել է 1988 թվականին։ Նրա երրորդ՝ «Նախկին ներկարարները» վեպը հրատարակվել է 1992 թ և Hallmark Channel հեռուստաընկերութունը 1995 թվականին վեպի սցենարով ֆիլմ է նկարահանել։

1998 թվականին Բոհջալյանը գրում է իր հինգերորդ՝ «Մանկաբարձուհիները» վեպը, որի հիմքում ընկած էր Վերմոնտի գյուղական մանկաբարձ Սիբիլ Դենֆորդի հետ կատարվածը։ Նա ներքաշվում է դատական պայքարի մեջ, երբ նրա հիվանդներից մեկը կեսարյան վիրահատությունից հետո մահանում է։ Վեպը մեծ հաջողություն ունեցավ, այն դարձավ *New York Times*–ի և *USA Today*-ի բեսթսելեր։ 2001 թ. Lifetime Movie Network հեռուստաընկերության կողմից վեպի սյուժեի հիման վրա ֆիլմ նկարահանվեց, գլխավոր դերում՝ Սիսի Սփեյսեք։ Սփեյսեքը ասում էր, որ իրեն դուր էր եկել Դենֆորթի դերը մարմնավորելը, քանի որ այն համընկնում էր իր բնավորության հետ՝ ներքին պայքար իր անվստահության հանդեպ։

2012 թ. հրատարակված նրա «Ավազե ամրոցի աղջիկները» վեպը Հայոց ցեղասպանության և շուրջ մեկ դար Թուրքիայի կողմից այն ժխտելու մասին է։ Վեպը երկու պատմություն է մեկում. Ելիզաբեթ Էնդիքոտի և Արմեն Պետրոսյանի պատմությունը, սիրահարներ, ովքեր հանդիպում են Սիրիայում Եղեռնի ընթացքում; և նրանց թոռնուհի Լաուրա Պետրոսյանի պատմությունը, ով հարյուրամյակ անց փորձում էր հասկանալ՝ ինչու էին նրանք այդքան լուռ իրենց պատանեկության մասին, մինչդեռ նրա քաղաքամերձ կյանքը լիովին տարբեր էր այն իրավիճակից, երբ իր տատիկն ու պապիկը սիրահարվել էին։

Համաձայն USA Today, Բոհջալյանը շուրջ մեկ դար առաջ տեղի ունեցած իրադարձությունները այնպես է կենդանացրել, որ ընթերցողը շնչահեղձ է լինում այդպիսի սարսափազդու իրադարձություններից՝ Թուրքիայի բոլոր հայերին իրենց իսկ երկրի վրայից բնաջնջելու որոշումից՝ համաշխարհային պատմության մեր գիտելիքներից մի փոքր հատված։

## Ծանոթագրություններ

## Արտաքին հղումներ
* ՔՐԻՍ ԲՈՀՋԱԼՅԱՆ. «ԲԱՆՋԱՐԱՆՈՑՈՎ ԶԲԱՂՎԵԼԸ ՀՈԳԵԿԱՆ ԲԵՐԿՐԱՆՔ Է»
* ԱՎԱԶԵ ԱՄՐՈՑԻ ԱՂՋԻԿՆԵՐԸ (հատված վեպից)

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկահայ գրողներ
Կատեգորիա:Ամերիկահայ լրագրողներ
Կատեգորիա:Ամերիկացի տղամարդ վիպասաններ
Columbia Records

thumb
**Columbia Records**, աշխարհում ձայնագրման արտադրության ամենահին լեյբլն է, հիմնվել է 1888 թվականից ԱՄՆ-ում «American Graphophone Company» անվանմամբ (Volta Laboratory and Bureau ընկերության իրավահաջորդը)։ Ներկայումս հանդիսանում է «Sony Music Entertainment»-ի դուստր ընկերությունը։ Լեյբլը մինչ 1980-ական թվականները շարունակում էր հայտնի կատարողների և երաժշտական խմբերի ալբոմները։ 1961-1990 թվականներին ԱՄՆ և Կանադայից դուրս Columbia Records-ի համար պատրաստված նյութերի ձայնագրությունները թողարկվել են «CBS Records» լեյբլի կողմից։

## Ծանոթագրություններ

## Արտաքին հղումներ
* Պաշտոնական կայք
* Columbia Records լեյբլի պատմությունը 
* Կատարողների ցանկը Անգլերեն Վիքիպեդիայում

Կատեգորիա:Ձայնագրման լեյբլներ
Նինա Հագեն

**Նինա Հագեն** (, ի ծնե անունը՝ Կատարինա Հագեն - Catharina Hagen, ), գերմանուհի երգչուհի, փանկ-ռոք երաժիշտ, երգերի հեղինակ։ Հայտնի է որպես «Գերմանական Փանկի Մայր» և «Գերմանական փանկի կնքամայր»։ Նինա Հագենը ունի բացառիկ ձայնային տվյալներ՝ 4 օկտավա հզորության վոկալ, ինչը թույլ է տալիս նրան կատարել նաև շատ ցածր ձայնով՝ նաև բարձր օկտավայի «սոլ» նոտան, որը բնորոշ է բարիտոնի համար։ 2012 թ. դրությամբ պաշտոնապես թողարկվել է երգչուհու 16 պաշտոնական ալբոմ, 2 մինիալբոմ, 30 սինգլ, 1 համերգային և 15 հավաքածու ալբոմներ։

## Ձայնադարան
### Ալբոմներ

### Մինիալբոմներ

### Սինգլներ

## Ֆիլմադարան
* 1974: ABC der Liebe, Folge: Die gute Bewirtung (TV-Serie)
* 1974: «Unser blaues Dach» (TV)
* 1975: «Heiraten/Weiblich» (TV)
* 1975: «Heute ist Freitag» (TV)
* 1976: «Hostess»
* 1976: «Unser stiller Mann»
* 1976: «Liebesfallen»
* 1979: «Cha-Cha»
* 1979: «Bildnis einer Trinkerin»
* 1983: «Pankow ’95»
* 1988: «Dandy«
* 1990: «Kuck mal, wer da spricht 2»
* 1991: «Just Visiting This Planet – Die Winterreise»
* 1992: «Lilien in der Bank»
* 1993: «The Nightmare Before Christmas»
* 1996: «Däumeline»
* 1997: «Tatort»
* 1998: «Sci-Fright» (հեռուստասերիալ)
* 1998: «Rudolph mit der roten Nase»
* 1999: «Nina Hagen + Punk + Glory»
* 1999: «Hot Dogs: Wau – wir sind reich!»
* 2000: «Wasilisa, die Schöne»
* 2000: «Family Stories: The Hagens» (TV)
* 2000: «Om Namah Siva»
* 2003: «Chihiros Reise ins Zauberland»
* 2003: «Das Geheimnis der Frösche»
* 2004: «Villa Henriette»
* 2004: «7 Zwerge – Männer allein im Wald»
* 2006: «7 Zwerge – Der Wald ist nicht genug»
* 2011 «Godmother Of Punk»

## Ծանոթագրություններ

Կատեգորիա:1955 ծնունդներ
Կատեգորիա:21-րդ դարի երգչուհիներ
Կատեգորիա:Բեռլին քաղաքում ծնվածներ
Կատեգորիա:Բուսակերներ
Կատեգորիա:Գերմանացի դերասանուհիներ
Կատեգորիա:Գերմանացի երաժիշտներ
Կատեգորիա:Գերմանացի երգչուհիներ
Կատեգորիա:Գերմանացի ինքնակենսագիրներ
Կատեգորիա:Գերմանացի կինոդերասանուհիներ
Կատեգորիա:Գերմանացի կոմպոզիտորներ
Կատեգորիա:Գերմանիայի ռոք երաժիշտներ
Կատեգորիա:Կին ինքնակենսագիրներ
Կատեգորիա:Մարտի 11 ծնունդներ
Կատեգորիա:Ֆեմինիստ արվեստագետներ
Կատեգորիա:Ֆեմինիստ երաժիշտներ
Նաուրուի օրհներգ

**[[Նաուրու]]ի պետական օրհներգը**, «*Nauru Bwiema*» երգն է («Նաուրու, մեր հայրենիք»)։ Խոսքերի հեղինակը Մարգարետ Հենդրին է (Margaret Hendrie), իսկ երաժշտության հեղինակը Լոուրենս Հենրի Հիքսը (Laurence Henry Hicks)։ Օրհներգը հաստատվել է 1968 թ-ին։


**Nauru Bwiema**



Նաուրու
Օրհներգ
Ավիատորը (ֆիլմ)

**«Ավիատորը»** (), Մարտին Սկորսեզեի կենսագրական դրաման, որը ներկայացվել է 11 «Օսկարի» և նրանից 5-ը ձեռք է բերել։ Ֆիլմը պատմում է Հովարդ Հյուզի կյանքի մասին, որը հորից որպես ժառանգություն մի փոքրիկ ֆաբրիկա ստանալով այն դարձնում է ֆանտաստիկ եկամուտ բերող ձեռնարկություն։

= Նկարագրություն =
Հորից ոչ մեծ գործարան ստանալով` Հովարդ Հյուզը այն վերածում է հսկայական, աներևակայան եկամուտ բերող ձեռնարկության։ Դառնալով հսկայական կինոստուդիայի սեփականատեր` նա նկարահանում է այդ ժամանակի համար ամենաթանկ ֆիլմը` նվաճելով հոլիվուդյան դերասանուհիների սրտերը։

Նրան էին պատկանում Լաս-Վեգասի ամենաշքեղ կազինոները։ Նա ձեռք է բերում ամենակոմերցիոն ավիաարտադրող ընկերությունը։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ֆիլմեր
Կատեգորիա:2004 դրամա ֆիլմեր
Կատեգորիա:2004 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Miramax ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան պատմական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական կենսագրական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Մարտին Սկորսեզեի ֆիլմեր
Կատեգորիա:Ֆիլմեր դերասանների մասին
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Գերմանական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Կատեգորիա:Ֆիլմեր, որոնց գործողությունները տեղի են ունենում 1913 թվականին
Կատեգորիա:Ֆիլմեր, որոնց գործողությունները տեղի են ունենում 1929 թվականին
Կատեգորիա:Ֆիլմեր, որոնց գործողությունները տեղի են ունենում 1941 թվականին
Կատեգորիա:Ֆիլմեր, որոնց գործողությունները տեղի են ունենում 1946 թվականին
Կատեգորիա:Ֆիլմեր, որոնց գործողությունները տեղի են ունենում 1947 թվականին
Կատեգորիա:Ֆիլմեր, որոնց գործողությունները տեղի են ունենում 1938 թվականին
Կատեգորիա:Ֆիլմեր, որոնց գործողությունները տեղի են ունենում 1935 թվականին
Կատեգորիա:Ֆիլմեր, որոնց գործողությունները տեղի են ունենում 1927 թվականին
Բրայան Թոմփսոն

**Բրայան Թոմփսոնը** (, ), ամերիկացի դերասան է։ Առաջին անգամ նկարահանվել է Տերմինատոր ֆիլմում՝ խաղալով երկրորդական պլանում։

Բրայան Թոմփսոնը ծնվել է 1959 թվականի օգոստոսի 28-ին Էլլենսբուրգում, Վաշինգտոն, ԱՄՆ։ Սովորել է Վաշինգտոն նահանգի կենտրոնական համալսարանում։ Ֆիլմերում նկարահանվում է 1984 թվականից։ Ներկայումս ընտանիքի հետ բնակվում է Լոս Անջելեսում։

## Ծանոթագրություններ

Կատեգորիա:1959 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Միշել Առնո

**Միշել Առնո** (, ), կամ **Միշլին Կառե**, ֆրանսիացի երգչուհի, պրոդյուսեր և ռեժիսոր։ Ներկայացրել է Լյուքսեմբուրգը առաջին՝ Եվրատեսիլ 1956 երգի մրցույթում «Ne Crois Pas» (Չհավատաս) և «Les Amants De Minuit» (Կեսգիշերի սիրահարները) երգերով։

Ֆրանսիացի երգիչ Դոմինիկ Վալտերի և ֆոտոնկարիչ Ֆլորենսիա Գրյուեի մայրը։

## Կենսագրություն
Միշլինը ծնվել է 1919 թվականի մարտի 18-ին Տուլոն քաղաքում։ Նախնական կրթությունը Շերբուրում ստանալով՝ ապագա երգչուհին ընդունվեց Փարիզի քաղաքական հետազոտությունների ինստիտուտ՝ ստանալով փիլիսոփայական գիտությունների մագիստրոսի աստիճան։ Ավելի ուշ դարձավ կաբարե համույթների անդամ, ելույթ էր ունենում մյուզիքլներում և թատերական ներկայացումներում։ 1956 թվականին Լյուքսեմբուրգի հեռուստառադիոընկերությունը նրան ընտրեց, որ Լյուքսեմբուրգը ներկայացնի Եվրատեսիլ երաժշտական առաջին մրցույթին։ Այն ժամանակ մրցույթի կանոններով յուրաքանչյուր երկիր պետք է կատարեր 2 երգ։ Միշելը կատարեց «Ne Crois Pas» (Չհավատաս) և «Les Amants De Minuit» (Կեսգիշերի սիրահարները) երգերը։ Մրցույթի հաղթող ճանաչվեց շվեյցարացի Լիզ Ասսիան, իսկ Միշելը (մյուս մասնակիցների հետ) զբաղեցրեց երկրորդ հորիզոնականը։

Առնոյի կարիերան շարունակվեց հաջողությամբ։ 1980-ական թվականներին նա պարգևատրվեց Պատվավոր լեգիոնի և Արվեստի և գրականության շքանշաններով։

Կյանքի վերջին տարիներն անց է կացրել ֆրանսիական Մեզոն Լաֆիտ ավանում, որտեղ էլ վախճանվել է։ Թաղված է Մոնպարնաս գերեզմանոցում։

## Սկավառակագրություն
* Gainsbourg
* Michèle Arnaud

## Ծանոթագրություններ

## Արտաքին հղումներ
* Mini bio de Michèle Arnaud dans le Hall de la chanson.

Կատեգորիա:Ֆրանսիացի երգչուհիներ
Կատեգորիա:Եվրատեսիլ 1956 երգի մրցույթի մասնակիցներ
Կատեգորիա:Լյուքսեմբուրգի մասնակիցները Եվրատեսիլ երգի մրցույթում
Կատեգորիա:Ֆրանսիացի ռեժիսորներ
Կատեգորիա:Ֆրանսիացի պրոդյուսերներ
Կատեգորիա:Պատվո լեգեոնի շքանշանի ասպետներ
Կատեգորիա:Մոնպառնասի գերեզմանատանը թաղվածներ
Կատեգորիա:Բեմական կեղծանուններ
Կվագգա

**Կվագգա** (), միասմբակավոր կաթնասուն կենդանի, նախկինում համարվում էր զեբր, անհետացել է 19-րդ դարի վերջին։ Վերջին ներկայացուցիչը սատկել է 1883 թվականին օգոստոսի 12-ին Ամստերդամի կենդանաբանական այգում։

Կատեգորիա:Կենդանիներ այբբենական կարգով